Med utgangspunkt i sin hjemby Skien planla og gjennomførte han en rekke aksjoner mot de tyske okkupasjonsmyndighetene. I forbindelse med Vidkun Quislings besøk i nedre Telemark 7.-8. mars 1942, ønsket Skiensgruppen å forsøke likvidasjon av Quisling. Batzer var den i Skiensgruppen som sto i direkte kontakt med Milorgs ledelse i Oslo, og han foretok henvendelsen overfor Milorg-ledelsen om tillatelse til attentatet. Forslaget ble kontant avvist av hjemmefrontens ledelse.